Okresná prokuratúra Nitra 
Damborského 1, 949 99 Nitra 1,

Sp. zn. : 1 Pv 538/13/4403	Nitra, 8.10.2013
EEČ : 2-32-303-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona, ktorého sa dopustila na tom skutkovom základe, že :
ako matka maloletej XXXXX, nar. XXXXX, neurobila účinné výchovné opatrenia, aby si riadne plnila povinnú školskú dochádzku na Základnej škole Tulipánova 1 v XXXXX a tak v školskom roku 2010/2011 vymeškala 80 vyučovacích hodín, ktoré mala neospravedlnené, v školskom roku 2011/2012 vymeškala 72 vyučovacích hodín, ktoré mala neospravedlnené a v školskom roku 2012/2013 vymeškala 503 vyučovacích hodín, ktoré mala neospravedlnené.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ Okresného riaditeľstva Policajného zboru v XXXXX Odbor kriminálnej polície uznesením sp. zn. XXXXX zo dňa 01.08.2013 podľa § 199 odsek 1 Trestného poriadku začal trestné stíhanie a následne uznesením rovnakej spisovej značky zo dňa 20.09.2013 podľa § 206 odsek 1 Trestného poriadku vzniesol obvinenie XXXXX za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona na skutkovom základe opísanom vo výroku tohoto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na podanie obžaloby.
Preskúmaním predloženého vyšetrovacieho spisu som však zistila, že sú splnené zákonné podmienky aj na postup v zmysle ustanovenia § 216 odsek 1 Trestného poriadku - podmienečné zastavenie trestného stíhania.
Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
Obvinená XXXXX je stíhaná za prečin ohrozovania mravnej výchovy mládeže podľa § 211 odsek 1 písmeno b) odsek 3 písmeno a) Trestného zákona, pri ktorom horná hranica trestu odňatia slobody neprevyšuje päť rokov, s podmienečným zastavením trestného stíhania vyjadrila svoj súhlas a k trestnému činu sa priznala, pričom predmetným skutkom nebola spôsobená žiadna škoda .
K osobe obvinenej XXXXX bolo zistené, že doposiaľ nebola súdne trestaná. V  ústrednej evidencii priestupkov Ministerstva vnútra SR nemá žiadny záznam.
K okolnostiam prípadu uvádzam, že maloletá XXXXX v školskom roku 2012/2013 ukončila povinnú školskú dochádzku. 
V zmysle § 216 odsek 2 Trestného poriadku sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.   
	V zmysle citovaného zákonného ustanovenia a s poukazom na okolnosti konkrétneho prípadu považujem za dostatočnú skúšobnú dobu v trvaní jedného roka.
V zmysle ustanovenia § 217 odsek 1 Trestného poriadku ak obvinený v priebehu skúšobnej doby povedie riadny život (nedopustí sa žiadneho trestného činu ani priestupku), po jej uplynutí prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 
Z týchto dôvodov som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka